Ettepanek: NÕUKOGU OTSUS mis käsitleb seisukohta, mille Euroopa Liit võtab Ühinenud Rahvaste Organisatsiooni Euroopa Majanduskomisjoni asjaomastes komiteedes eeskirjade nr 3, 4, 6, 7, 10, 12, 14, 16, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 ja 125 tehnika arenguga kohandamise küsimuses ning Ühinenud Rahvaste Organisatsiooni Euroopa Majanduskomisjoni üldiste tehniliste normide nr 4 ja 5 tehnika arenguga kohandamise küsimuses /* COM/2012/0613 final - 2012/0294 (NLE) */





SELETUSKIRI 1. ETTEPANEKU TAUST ÜRO Euroopa Majanduskomisjon (UNECE) töötab rahvusvahelisel tasandil välja ühtlustatud nõuded, mille eesmärk on kõrvaldada tehnilised tõkked mootorsõidukite kaubanduselt 1958. aasta muudetud kokkuleppe osaliste vahel ning tagada, et neil sõidukitel oleks kõrge ohutus- ja keskkonnakaitsetase. Nõukogu 27. novembri 1997. aasta otsusega 97/836/EÜ ühines liit ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist („1958. aasta muudetud kokkulepe”),[1] ning nõukogu 31. jaanuari 2000. aasta otsusega 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe”),[2] ühines liit paralleelse kokkuleppega. UNECE sõidukite eeskirjade ühtlustamise ülemaailmse foorumi WP29 istungeid peetakse kolm korda aastas: iga kalendriaasta märtsis, juunis ja novembris. Igal istungil võetakse tehnika arengu võimaldamiseks vastu olemasolevate UNECE eeskirjade või üldiste tehniliste normide uusi muudatusi. Enne iga WP29 istungit võtab kõnealused muudatused vastu üks kuuest WP29 raames tegutsevast töörühmast. Seejärel toimub WP29 istungil muudatuste, täienduste ja paranduste vastuvõtmise lõplik hääletamine, juhul kui kvoorum on koos ja kui saavutatakse kokkuleppeosaliste kvalifitseeritud häälteenamus. EL on WP29 raames kahe kokkuleppe (1958. ja 1998. aasta kokkuleppe) osaline ning hääletab liikmesriikide nimel. Iga kord valmistatakse ette nõukogu otsus (nn megaotsus), mis sisaldab muudatuste, täienduste ja paranduste nimekirja ja võimaldab komisjonil igal WP29 istungil hääletada liikmesriikide nimel. Käesolevas nõukogu otsuses määratakse kindlaks liidu seisukoht 13.–16. novembril 2012 toimuval WP29 istungil hääletamiseks esitatud muudatuste, täienduste ja paranduste kohta. 2. HUVITATUD ISIKUTEGA TOIMUNUD KONSULTEERIMISE JA MÕJU HINDAMISE TULEMUSED Mootorsõidukite tehnilise komiteega konsulteeriti 8. oktoobril 2012 ja liikmesriikide ekspertide märkused on arvesse võetud. 3. ETTEPANEKU ÕIGUSLIK KÜLG · Kavandatud meetmete kokkuvõte Ettepanekus määratakse kindlaks liidu seisukoht UNECE eeskirjade nr 3, 4, 6, 7, 10, 12, 14, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 ja 125, UNECE üldise tehnilise normi nr 4 muudatuse nr 1 paranduse ning UNECE üldise tehnilise normi nr 5 muudatuse nr 1 hääletamisel. · Õiguslik alus Euroopa Liidu toimimise lepingu eripäradega kohandamise eesmärgil on põhjendustes 1 ja 2 osutatud varem kasutatud õiguslikud alused asendatud otseviitega artikli 218 lõikele 9; seejuures on vaja muuta WP29 istungiteks valmistumise protsessi ja selle tulemusel õigusakti vormi, s.o võtta viimase 14 aasta jooksul ettevalmistusprotsessis kasutatud komisjoni otsuse asemel vastu nõukogu otsus. · Subsidiaarsuse põhimõte Selliste rahvusvaheliste õigusaktide nagu UNECE eeskirjade kavandite ja üldiste tehniliste normide poolt hääletamine ja nende ülevõtmine ELi mootorsõidukite tüübikinnitussüsteemi on liidu ainupädevuses. See hoiab ära siseturu killustumise ning lisaks tagab võrdväärsed tervishoiu- ja ohutusnormid kogu liidus. Samuti kaasneb sellega mastaabisääst: tooteid saab valmistada kogu liidu ja isegi rahvusvahelise turu jaoks, ilma et neid oleks vaja kohandada igalt liikmesriigilt eraldi tüübikinnituse taotlemiseks. Seepärast on ettepanek kooskõlas subsidiaarsuse põhimõttega. · Proportsionaalsuse põhimõte Ettepanek on kooskõlas proportsionaalsuse põhimõttega, kuna see ei lähe järgmiste eesmärkide saavutamiseks vajalikust kaugemale: tagada nii siseturu nõuetekohane toimimine kui ka avaliku ohutuse ja kaitse kõrge tase. · Vahendi valik Kavandatud vahend: nõukogu otsus. Nõukogu otsust peetakse asjakohaseks, kuna see on kooskõlas Euroopa Liidu toimimise lepingu artikli 218 lõikega 9. 2012/0294 (NLE) Ettepanek: NÕUKOGU OTSUS mis käsitleb seisukohta, mille Euroopa Liit võtab Ühinenud Rahvaste Organisatsiooni Euroopa Majanduskomisjoni asjaomastes komiteedes eeskirjade nr 3, 4, 6, 7, 10, 12, 14, 16, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 ja 125 tehnika arenguga kohandamise küsimuses ning Ühinenud Rahvaste Organisatsiooni Euroopa Majanduskomisjoni üldiste tehniliste normide nr 4 ja 5 tehnika arenguga kohandamise küsimuses EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 114 ja artikli 218 lõiget 9, võttes arvesse Euroopa Komisjoni ettepanekut ning arvestades järgmist: (1) Nõukogu 27. novembri 1997. aasta otsusega 97/836/EÜ[3] ühines liit ÜRO Euroopa Majanduskomisjoni (UNECE) kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist (1958. aasta muudetud kokkulepe). (2) Nõukogu 31. jaanuari 2000. aasta otsusega 2000/125/EÜ[4] ühines liit kokkuleppega, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist (paralleelne kokkulepe). (3) Euroopa Parlamendi ja nõukogu 5. septembri 2007. aasta direktiiviga 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv),[5] asendati liikmesriikide tüübikinnitussüsteemid liidu tüübikinnitusmenetlusega ning kehtestati kõikidele uutele sõidukitele, nende süsteemidele, osadele ja eraldi seadmestikele haldusnormide ja üldiste tehniliste nõuete ühtlustatud raamistik. Nimetatud direktiiviga inkorporeeriti UNECE eeskirjad ELi tüübikinnituse süsteemi kas tüübikinnituse nõuetena või alternatiivina liidu õigusaktidele. Alates direktiivi 2007/46/EÜ vastuvõtmisest on liidu õigusaktide asemel üha sagedamini hakatud ELi tüübikinnituse raames kohaldama UNECE eeskirju. (4) Pidades silmas kogemusi ja tehnika arengut, on vaja kohandada nõudeid, mis on seotud teatavate elementide või joontega, mille suhtes kohaldatakse UNECE eeskirju nr 3, 4, 6, 7, 10, 12, 14, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 ja 125 ning UNECE üldisi tehnilisi norme nr 4 ja 5. (5) On asjakohane määrata kindlaks seisukoht, mis võetakse Euroopa Liidu nimel 1958. aasta muudetud kokkuleppe halduskomitees ja paralleelse kokkuleppe täitevkomitees eespool nimetatud UNECE dokumentides tehtavate muudatuste küsimuses, ON VASTU VÕTNUD KÄESOLEVA OTSUSE: Artikkel 1 Euroopa Liidu seisukoht 1958. aasta muudetud kokkuleppe halduskomitees ja paralleelse kokkuleppe täitevkomitees 13.–16. novembril 2012 on hääletada lisas loetletud kavandatavate muudatuste poolt. Artikkel 2 Käesolev otsus jõustub selle teatavakstegemise kuupäeval. Artikkel 3 Käesolev otsus on adresseeritud Euroopa Komisjonile. Brüssel, Nõukogu nimel eesistuja LISA Artiklis 1 osutatud loetelu Eeskirja nr 3 (helkurseadmed) 02-seeria muudatuste 13. täienduse ettepanek || ECE/TRANS/WP.29/2012/62 Eeskirja nr 4 (tagumiste registreerimismärkide valgustamise seadmed) 16. täienduse ettepanek || ECE/TRANS/WP.29/2012/63 Eeskirja nr 6 (suunatuled) 01-seeria muudatuste 23. täienduse ettepanek || ECE/TRANS/WP.29/2012/64 Eeskirja nr 6 (suunatuled) 5. muudatuse 1. paranduse ettepanek || ECE/TRANS/WP.29/2012/110 Eeskirja nr 7 (ääretule-, piduritule- ja ülemised ääretulelaternad) 02-seeria muudatuste 21. täienduse ettepanek || ECE/TRANS/WP.29/2012/65 Eeskirja nr 10 (elektromagnetiline ühilduvus) 04-seeria muudatuste 2. täienduse ettepanek || ECE/TRANS/WP.29/2012/66 Eeskirja nr 12 (roolimehhanism) 04-seeria muudatuste 2. täienduse ettepanek || ECE/TRANS/WP.29/2012/96 Eeskirja nr 14 (turvavööde kinnituspunktid) 07-seeria muudatuste 4. täienduse ettepanek || ECE/TRANS/WP.29/2012/42 ECE/TRANS/WP.29/2012/97 Eeskirja nr 16 (turvavööd) 06-seeria muudatuste 3. täienduse ettepanek || ECE/TRANS/WP.29/2012/43 Eeskirja nr 19 (eesmised udulaternad) 04-seeria muudatuste 4. täienduse ettepanek || ECE/TRANS/WP.29/2012/67 Eeskirja nr 23 (tagurdustulelaternad) 19. täienduse ettepanek || ECE/TRANS/WP.29/2012/68 Eeskirja nr 26 (sõiduautode väljaulatuvad osad) 03-seeria muudatuste 2. täienduse ettepanek || ECE/TRANS/WP.29/2012/86 Eeskirja nr 31 (esilaternad (halogeenlamplaternad)) 02-seeria muudatuste 8. täienduse ettepanek || ECE/TRANS/WP.29/2012/69 Eeskirja nr 37 (hõõglambid) 03-seeria muudatuste 40. täienduse ettepanek || ECE/TRANS/WP.29/2012/70 Eeskirja nr 38 (tagumised udulaternad) 16. täienduse ettepanek || ECE/TRANS/WP.29/2012/71 Eeskirja nr 44 (lapse turvasüsteemid) 04-seeria muudatuste 6. täienduse ettepanek || ECE/TRANS/WP.29/2012/98 Eeskirja nr 45 (esilaternate puhastusseade) 01-seeria muudatuste 7. täienduse ettepanek || ECE/TRANS/WP.29/2012/72 Eeskirja nr 46 (kaudse nähtavuse seadmed) 04-seeria muudatuste ettepanek || ECE/TRANS/WP.29/2012/87 WP.29-158-08 Eeskirja nr 48 (valgustus- ja valgussignaalseadmete paigaldamine) 04-seeria muudatuste 10. täienduse ettepanek || ECE/TRANS/WP.29/2012/73 ECE/TRANS/WP.29/2012/73-Corr.1 Eeskirja nr 48 (valgustus- ja valgussignaalseadmete paigaldamine) 05-seeria muudatuste 3. täienduse ettepanek || ECE/TRANS/WP.29/2012/74 Eeskirja nr 48 (valgustus- ja valgussignaalseadmete paigaldamine) 04-seeria muudatuste 7. täienduse 1. paranduse ettepanek || ECE/TRANS/WP.29/2012/111 Eeskirja nr 49 (diiselmootorite ja (maagaasil või veeldatud naftagaasil töötavate) ottomootorite heide) 06-seeria muudatuste 1. täienduse ettepanek || ECE/TRANS/WP.29/2012/103 ECE/TRANS/WP.29/2012/103/Corr.1 Eeskirja nr 50 (mopeedide ja mootorrataste ääretule-, pidurdustule- ja suunatulelaternad) 16. täienduse ettepanek || ECE/TRANS/WP.29/2012/75 Eeskirja nr 53 (L3-kategooria sõidukite valgustus- ja valgussignaalseadmete paigaldamine) 01-seeria muudatuste 14. täienduse ettepanek || ECE/TRANS/WP.29/2012/76 Eeskirja nr 58 (tagumine allasõidutõke) 02-seeria muudatuste 3. täienduse ettepanek || ECE/TRANS/WP.29/2012/88 Eeskirja nr 61 (kabiini tagapaneelist väljaulatuvad osad) 2. täienduse ettepanek || ECE/TRANS/WP.29/2012/89 Eeskirja nr 67 (veeldatud naftagaasil töötava mootoriga sõidukid) 01-seeria muudatuste 11. täienduse ettepanek || ECE/TRANS/WP.29/2012/90 Eeskirja nr 77 (seisutulelaternad) 15. täienduse ettepanek || ECE/TRANS/WP.29/2012/77 Eeskirja nr 83 (M1- ja N1-kategooria sõidukite heide) 06-seeria muudatuste 3. täienduse ettepanek || ECE/TRANS/WP.29/2012/104 ECE/TRANS/WP.29/2012/105 Eeskirja nr 83 (M1- ja N1-kategooria sõidukite heide) 06-seeria muudatuste 2. paranduse ettepanek || ECE/TRANS/WP.29/2012/127 Eeskirja nr 85 (kasuliku võimsuse mõõtmine) 6. täienduse ettepanek || ECE/TRANS/WP.29/2012/106 Eeskirja nr 87 (päevatulelaternad) 16. täienduse ettepanek || ECE/TRANS/WP.29/2012/78 Eeskirja nr 90 (pidurite varuosad) 3. muudatuse 1. paranduse ettepanek. Venekeelse teksti inglis- ja prantsuskeelse versiooni kooskõlastamine. || ECE/TRANS/WP.29/2012/117 Eeskirja nr 91 (küljeääretulelaternad) 14. täienduse ettepanek || ECE/TRANS/WP.29/2012/79 Eeskirja nr 94 (laupkokkupõrge) 02-seeria muudatuste 3. täienduse ettepanek || ECE/TRANS/WP.29/2012/99 Eeskirja nr 94 (laupkokkupõrke kaitse) 01-seeria muudatuste 4. täienduse 1. paranduse ettepanek || ECE/TRANS/WP.29/2012/126 Eeskirja nr 95 (külgkokkupõrge) 03-seeria muudatuste 2. täienduse ettepanek || ECE/TRANS/WP.29/2012/100 Eeskirja nr 96 (diiselmootori heitgaas (põllumajandustraktorid)) 03-seeria muudatuste 1. täienduse ettepanek || ECE/TRANS/WP.29/2012/107 Eeskirja nr 97 (sõiduki alarmsüsteemid) 01-seeria muudatuste 7. täienduse ettepanek || ECE/TRANS/WP.29/2012/91 Eeskirja nr 98 (gaaslahendusvalgusallikaga esituled) 01-seeria muudatuste 4. täienduse ettepanek || ECE/TRANS/WP.29/2012/80 Eeskirja nr 98 (gaaslahendusvalgusallikaga esituled) 3. täienduse 1. paranduse ettepanek || ECE/TRANS/WP.29/2012/61 Eeskirja nr 99 (gaaslahendusvalgusallikas) 8. täienduse ettepanek || ECE/TRANS/WP.29/2012/81 Eeskirja nr 100 (akutoitega elektrisõiduki ohutus) 01-seeria muudatuste 2. täienduse ettepanek || ECE/TRANS/WP.29/2012/101 Eeskirja nr 100 (akutoitega elektrisõiduki ohutus) 02-seeria muudatuste ettepanek || ECE/TRANS/WP.29/2012/102 WP.29-158-06 Eeskirja nr 101 (CO2-heide/kütusekulu) 01-seeria muudatuste 2. täienduse ettepanek || ECE/TRANS/WP.29/2012/108 Eeskirja nr 110 (surumaagaasi kasutav varustus) 01-seeria muudatuste ettepanek || ECE/TRANS/WP.29/2012/92 Eeskirja nr 112 (asümmeetrilist lähituld kiirgavad esilaternad) 01-seeria muudatuste 4. täienduse ettepanek || ECE/TRANS/WP.29/2012/82 Eeskirja nr 113 (sümmeetrilist lähituld kiirgavad esilaternad) 01-seeria muudatuste 2. täienduse ettepanek || ECE/TRANS/WP.29/2012/83 Eeskirja nr 115 (veeldatud naftagaasi või surumaagaasi lisavarustus) 5. täienduse ettepanek || ECE/TRANS/WP.29/2012/109 Eeskirja nr 116 (vargusevastased ja alarmsüsteemid) 4. täienduse ettepanek || ECE/TRANS/WP.29/2012/93 Eeskirja nr 117 (rehvid – veeremismüra, veeretakistusjõud, märghaardumine) 02-seeria muudatuste 2. täienduse ettepanek || ECE/TRANS/WP.29/2012/54 ECE/TRANS/WP.29/2012/55 WP.29-158-09 Eeskirja nr 119 (nurgalaternad) 01-seeria muudatuste 2. täienduse ettepanek || ECE/TRANS/WP.29/2012/84 Eeskirja nr 121 (juhtimisseadiste, märgutulede ja näidikute tähistus) 01-seeria muudatuste ettepanek || ECE/TRANS/WP.29/2012/30 Eeskirja nr 121 (juhtimisseadiste, märgutulede ja näidikute tähistus) 8. täienduse ettepanek || ECE/TRANS/WP.29/2012/94 Eeskirja nr 123 (kohanduvate esitulede süsteem (AFS)) 01-seeria muudatuste 4. täienduse ettepanek || ECE/TRANS/WP.29/2012/85 Eeskirja nr 125 (juhi eesmine vaateväli) 01-seeria muudatuste ettepanek || ECE/TRANS/WP.29/2012/95 Erakorralise resolutsiooni nr 1 (S.R.1) kolmanda täienduse ettepanek || ECE/TRANS/WP.29/2012/115 Sõidukite ehitust käsitleva konsolideeritud resolutsiooni R.E.3 muudatuse ettepanek || ECE/TRANS/WP.29/2012/114 Üldise tehnilise normi nr 4 (ülemaailmne ühtlustatud raskeveokite sertifitseerimise menetlus) 1. muudatuse 2. paranduse ettepanek || ECE/TRANS/WP.29/2012/112 Üldise tehnilise normi nr 5 (ülemaailmne ühtlustatud raskeveokite pardadiagnostikasüsteem) 1. muudatuse ettepanek || ECE/TRANS/WP.29/2012/AC.3/30 ECE/TRANS/WP.29/2012/113 ECE/TRANS/WP.29/2012/118 [1] EÜT L 346, 17.12.1997, lk 78. [2] EÜT L 35, 10.2.2000, lk 12. [3] EÜT L 346, 17.12.1997, lk 78. [4] EÜT L 35, 10.2.2000, lk 12. [5] ELT L 263, 24.2.2011, lk 1.